บาทเปิด 31.59 บาทต่อดอลลาร์ อ่อนค่า
เงินบาทเปิดตลาด 31.59 บาทต่อดอลลาร์ อ่อนค่า ตลาดกังวลโควิดระบาดในยุโรปกระทบเศรษฐกิจ
24 ก.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.59 บาท/ดอลลาร์ อ่อนค่าต่อเนื่อง จากปิดตลาดเย็นวานที่ระดับ 31.46 บาท/ดอลลาร์ เนื่องจากดอลลาร์แข็งค่าเมื่อเทียบกับค่าเงินสกุลหลัก หลังนักลงทุนกังวลต่อสถานการณ์การแพร่ระบาดของโควิด-19 ที่ทวีความรุนแรงในสหภาพยุโรป ซึ่งอาจส่งผลกระทบต่อการฟื้นตัวของเศรษฐกิจให้ชะลอตัวออกไป
"บาทอ่อนค่าเร็วมากแต่ยังทำไฮในรอบ 1 เดือน เนื่องจากดอลลาร์แข็งค่าหลังนักลงทุนกังวลสถานการณ์โควิด-19 และเศรษฐกิจฟื้นตัวจริงหรือไม่" นักบริหารเงิน กล่าว
นักบริหารเงิน คาดวันนี้เงินบาทจะเคลื่อนไหวในกรอบ 31.50-31.65 บาท/ดอลลาร์